آذربایجان جمهوریتی‌نین پرزیدنتی ایلهام علی یف ژوئن‌ین 24-ده جمهور باشقانی رجب طیب اردوغانا تلفونلا زنگ ائدیب.
آذربایجان جمهوریتی‌نین پرزیدنتی ایلهام علی یف جمهور باشقانی رجب طیب اردوغانا تلفونلا زنگ ائدیب.
آذربایجانین جمهور باشقانی رجب طیب اردوغانی سئچکی‌لرده الده ائتدیگی اینام‌لی قلبه موناسیبتیله تبریک ائدیب. پرزیدنت ایلهام علی یف قئید ائدیب کی، رجب طیب اردوغانین رهبرلیگی آلتیندا تورکیه داها دا اینکیشاف ائدیب، ایقتیصادی ساحه‌ده بؤیوک اوغورلار قازانیب، اولوسلار آراسی عالمده مؤضع لری داها دا محکملنیب. علی یف جمهور باشقانی رجب طیب اردوغانا تورکیه خالقی‌نین فیراوان‌لیغی و اینکیشافی نامینه یئنی اوغورلار آرزولاییب.
جمهور باشقانی رجب طیب اردوغان گؤستریلن دقته و تبریکه گؤره آذربایجان پرزیدنتینه میننتدارلیغینی بیلدیریب.
تلفون صحبتی زامانی جمهور باشقانلاری آذربایجانلا تورکیه آراسیندا دوستلوق و قارداش‌لیق موناسیبت‌لری‌نین بوتون ساحه‌لرده بون‌دان سونرا دا اوغورلا اینکیشاف ائدجگینه امین‌لیک‌لرینی ایفاده ائدیب‌لر.
آذربایجان جمهوریتی پرزیدنتی ایلهام علی یف اردوغانی آذربایجانا رسمی سفره دعوت ائدیب. دعوت میننتدارلیقلا قبول ائدیلیب.
فیلیسطین دؤولت باشچی‌سی محمود عباس، بوسنی و هرزگوین دؤولت رهبرلیگی شوراسی‌نین صدری بکیرعزت بگوویچ، آلبانیانین باش ناظیری ادی راما، ماجاریستانین باش ناظیری ویکتور اوربان دا اردوغانا تلفونلا زنگ ائده‌رک سئچکی‌دکی قلبه‌یه گؤره تبریک ائدیب‌لر.
